Ing punjer kutha tuwa ana Mashad al-Husain, pesaréan Husain bin Ali, putuné Muhammad. Pesaréan Husain minangka panggonan ziarah kanggoné kaum Muslim Singah, mligi ing padha karaméan mèngeti pertempuran Dina Asyura. Akèh peziarah sepuh kang ziarah ing pesaréan mau kanggo nunggu ajal, awit makam iku dipercaya minangka salah siji gerbang nuju swarga. Lokasi liya kang dikunjungi kaum Singah ya iku al-Makhayam, biyèn dipercaya dadi panggonan kamp Husain, misuwur saka kakendelané Husain lan para pengiringé dipèngeti kanthi umum. Kaitané kang raket karo Islam Singah ndaadèkaké Karbala minangka punjer instruksi lan panyebaran agama; Karbala nduwé paling sithik 100 masjid lan 23 madrasah, ing nantarané duwèké ulama misuwur, Ibnu Fahid, kang diwangun 440 taun kapungkur.

Platini dadi pelatih Tim Nasional Prancis awit taun 1988 tekan 1992. Wiwit taun 1992 tekan 1998, Platini dadi co-présidhèn Piala Donya FIFA Komite Panyelenggara kanggo Piala Donya FIFA 1998 ing Prancis. Saliyané iku uga dadi wakil-présidhèn Fèderasi Sépakbola Prancis (FFF) wiwit taun 2000.

Cithakan:Infobox déwa Yunani Okeanos (Yunani: Ὠκεανός, ""samudra"") ya iku Titan lautan lan samudra ana ing mitologi Yunani. Okeanos ya iku putra saka Gaia lan Uranus. Déning masarakat ing Yunani lan Romawi kuna, Okeanos dipercaya dadi Samudra donya, ya iku segara reksasa kang ngubengu donya. Sedulur kang uga dadi bojone Okeanos ya iku Tethis. Saka hubungane Okeanos lan Tethis, lair 3000 putri kang dikenal karo para Okeanid. Salah siji saka Okeanid kang misuwur ya iku Klimene utawa Asia. Anak-anak Okeanos kang liyané ya iku kabèh kali, banyu mancur, lan tlaga kang ana ing donya. Akèh sejarahwan kang percaya bahwa yèn Okeanos nglambangake kabèh segara, kalebu uga Segara Mediterania lan Samudra Atlantik, ya iku segara kang gedhé dhéwé kang dikenal déning wong Yunani kuna. Nanging amarga ngèlmu géografi kang sansaya akurat, Okeanos nglambangake sawijining segara kang ora dikenal lan ora ana ing Samudra Atlantik. Déné Mediterania dipercaya masarakat dikuasai déning Poseidon. Okeanos kang kalebu saka sawijining Titan, ana ing Titanomakhia dhèwèké ora mèlu mbantu Titan lan lewih milih kanggo netral lan ora mbela salah sisji. Nalika Kronos arep nggulingake kakuwasaane bapake Uranus, Okeanos uga ora mèlu cawe-cawe.

Jenderal TNI (Purn) Surjadi Soedirdja (lair ing Batavia, 11 Oktober 1938; umur 79 taun) inggih punika salah satunggalipun tokoh militèr lan pulitik Indonésia. Surjadi Soedirdja naté njabat dados Gubernur Jakarta Périodhe 1992-1997. Nalika masa pamaréntahanipun, panjenenganipun damel proyèk damel griya susun, ngripta wewengkon ingkang ijem, lan ngathahaken tlatah rembesan toya. Wonten malih rencana proyèk sepur ing sandhaping siti lan margi susun tiga ingkang naté dipunrencanakaken ananging dèrèng kawujud ngantos sapunika. Panjenenganipun kasil mbébasaken margi Jakarta saking angkudan bécak. Panjenenganipun naté njabat dados Mentri Lebet Nagari (1999-2001) lan Mentri Koordinator babagan Pulitik lan Kaamanan (2000-2001) ing wekdal Kabinet Persatuan Nasional.